google/wiki40b huggingface dataset:
Ιπποσύνη

Η ιπποσύνη (γαλλικά: chevalerie) ή ο ιπποτικός κώδικας είναι ένας άτυπος και ποικίλος κώδικας δεοντολογίας που αναπτύχθηκε μεταξύ του 1170 και του 1220, ο οποίος ποτέ δεν αποφασίστηκε ούτε συνοψίστηκε σε ένα ενιαίο έγγραφο, που συνδέεται με το μεσαιωνικό θεσμό του ιπποτισμού. Οι συμπεριφορές των ιπποτών και των κυριών κυβερνώνταν από ιπποτικούς κοινωνικούς κώδικες. Τα ιδεώδη της ιπποσύνης διαδόθηκαν στη μεσαιωνική λογοτεχνία, ειδικά στην ύλη της Βρετανίας και στην ύλη της Γαλλίας, η οποία βασίστηκε στο Historia Regum Britanniae του Τζέφρεϊ του Μονμάουθ, το οποίο εισήγαγε το θρύλο του βασιλιά Αρθούρου, που γράφτηκε στη δεκαετία του 1130.
Ο κώδικας της ιπποσύνης που αναπτύχθηκε στη μεσαιωνική Ευρώπη, είχε τις ρίζες του σε προηγούμενους αιώνες. Εμφανίστηκε στην Αγία Ρωμαϊκή Αυτοκρατορία από την ιδεοποίηση του ιππικού με τη στρατιωτική γενναιότητα, την ατομική εκπαίδευση και την εξυπηρέτηση σε άλλους - ειδικά στη Γαλλία - μεταξύ των ιπποδρομιών στο ιππικό του Καρλομάγνου. Ο όρος "ιπποσύνη" προέρχεται από τον παλαιό γαλλικό όρο chevalerie, ο οποίος μπορεί να μεταφραστεί σε "άλογο στρατού".
Με την πάροδο του χρόνου, το νόημά της στην Ευρώπη έχει βελτιωθεί ώστε να τονίσει τις κοινωνικές και ηθικές αρετές γενικότερα. Ο κώδικας της ιπποσύνης, όπως έμενε από τον ύστερο μεσαίωνα, ήταν ένα ηθικό σύστημα το οποίο συνδύαζε το ήθος του πολεμιστή, την ευσέβεια του ιππότη και τους ευγενείς τρόπους, ενώ όλα συνωμοτούσαν για να καθιερώσουν μια έννοια τιμής και ευγένειας.
Μαζαίικα Ριόλου Αχαΐας

Ιστορία

Το όνομα του χωριού προέρχεται από τους πρώτους κατοίκους που προήλθαν από το χωριό Μάζι Καλαβρύτων. Αυτοί ήρθαν στην περιοχή του Ριόλου το 1899 και ήταν ποιμένες που κατά την συνήθεια της εποχής ξεχειμώνιαζαν με τα ζώα τους στα πεδινά. Το 1961 αναγνωρίζεται οικισμός και προσαρτάται στην κοινότητα Ριόλου. Το 1997 με το Σχέδιο Καποδίστριας προσαρτάται στον Δήμο Λαρισσού και το 2011 στον Δήμο Δυτικής Αχαΐας.
Σούπερ Λίγκα Νέων Κ21 2007–08

Το πρωτάθλημα Νέων Α' Εθνικής της περιόδου 2007-2008, ήταν το τελευταίο με τη συγκεκριμένη ονομασία, καθώς από την επόμενη περίοδο δημιουργήθηκαν δύο διοργανώσεις για τις υποδομές των ομάδων της Α' Εθνικής. Στο πρωτάθλημα συμμετείχαν 16 ομάδες, τα τμήματα υποδομής των ομάδων που συμμετείχαν στο πρωτάθλημα των ανδρών της σαιζόν 2007-2008. Πρωταθλήτρια αναδείχθηκε η ομάδα της Ξάνθης.
Πέτρος Χριστούλιας

Έργο

Το 1997 εκδίδει βιβλίο με τίτλο Σελίδες και σκίτσα από την ιστορία της Χαλκίδας από τις εκδόσεις Διάμετρος, το οποίο περιέχει συνοπτικά την ιστορία της Χαλκίδας με πολλές εικονογραφήσεις.
Το 1999 περνά στη Σχολή Καλών Τεχνών του Α.Π.Θ. και μετακομίζει στη Θεσσαλονίκη.
Το 2000 διακρίνεται σε πανελλήνιο διαγωνισμό κόμικς του περιοδικού Νέμεσις.
Το ακαδημαϊκό έτος 2004-2005 αναλαμβάνει την εικονογράφηση του περιοδικού «Μαθητής» 
Το ακαδημαϊκό έτος 2003-2004 διδάσκει κόμικς στο εργαστήρι καλών τεχνών "Πράξις".
Αποφοιτεί από την Σχολή Καλών Τεχνών του Α.Π.Θ. το 2005. Διπλωματική του είναι μία animation Τριλογία: For Violin, Τhe clouds of Rorschach και The 3rd Movement. 
Την ίδια χρονιά κερδίζει σε συνεργασία με τον Τάσο Ζαφειριάδη το Ά βραβείο σε διαγωνισμό κόμικς του περιοδικού IQ με θέμα την Κούβα.
Ακόμα βραβεύεται από το Μακεδονικό Μουσείο Σύγχρονης Τέχνης για το βίντεο «νεκρές φύσεις».
Το 2008 εκδίδεται το βιβλίο του "ιστορίες των μελανουπόλεων". Εκδ. "9η Διάσταση" , Μυτιλήνη, 2008. ISBN 978-98423-2-7.
Την ίδια χρονιά ξεκινάει σε συνεργασία με τον ,Τάσο Ζαφειριάδη, τη σειρά κόμικς "INTRA MUROS" στο περιοδικό 9 στην εφημερίδα ελευθεροτυπία.
Το 2009 βραβεύεται με το χρυσό EBGE εικονογράφησης για το βιβλίο του Ιστορίες των μελανουπόλεων και έπαινο στην κατηγορία της γενικής εικονογράφησης για το σχεδιασμό της μασκότ του φεστβάλ animation animasyros.
Την ίδια χρονιά ξεκινάει και την σειρά κόμικς "Μυστική Ταυτότητα" για το περιοδικό "αν" στην Χαλκίδα. 
To 2010 εκδίδεται η συλλογή κόμικς "INTRA MUROS" από τις εκδόσεις ΕΛΕΥΘΕΡΟΤΥΠΙΑ , Αθήνα, 2010. ISBN 978-960-8359-88-8.
Το 2011 κερδίζει εύφημη μνεία με τη σειρά κόμικς χαρακώματα στο διεθνή διαγωνισμό CONFLICTS WAR BALLOONS στη Γένοβα 
Την ίδια χρονιά συννεργάζεται με το 3wheel studio για τη δημιουργία της επίσημης ταινίας animation του φεστιβάλ animasyros
Δήμος Κλεινοβού

Δήμαρχοι

Δήμαρχος Κλεινοβού διετέλεσε από το 1999 έως το 2010 (τρεις θητείες) ο Ζαχαράκης Νικόλαος.
Εθνική Πολωνίας (καλαθοσφαίριση γυναικών)

Συμμετοχές σε διεθνείς διοργανώσεις

Η Πολωνία ήταν μια από τις χώρες που εντάχθηκαν στους κόλπους της FIBA στα πρώτα χρόνια μετά την ίδρυσή της και συγκεκριμένα το 1934. 
Το 1938 έλαβε μέρος στο πρώτο Ευρωπαϊκό Πρωτάθλημα που διοργανώθηκε στην Ιταλία, καταλαμβάνοντας μάλιστα την 3η θέση. Μέχρι σήμερα έχει κατακτήσει 5 μετάλλια στο θεσμό, με επιφανέστερο το χρυσό του έτους 1999. Επιπλέον έχει αποτελέσει οικοδέσποινα της διοργάνωσης τέσσερις φορές (συμπεριλαμβανομένης εκείνης που στέφθηκε Πρωταθλήτρια). 
Η τελευταία διοργάνωση παγκόσμιας εμβέλειας που συμμετείχε ανάγεται στο 2000 και συγκεκριμένα στους Ολυμπιακούς Αγώνες του Σίδνεϋ. Ενώ παλαιότερα η Πολωνία αποτελούσε μια από τις πιο υπολογίσιμες ευρωπαϊκές δυνάμεις του αθλήματος, από το 2005 και μετά οι εμφανίσεις της ήταν μετριοπαθείς.
Πρινιάς Γόρτυνας Ηρακλείου

Γεωγραφικά στοιχεία

Ορεινός οικισμός κτισμένος στους πρόποδες του Ψηλορείτη με υψόμετρο 610 μ. στο νομού Ηρακλείου  στο νοτιότερο άκρο της επαρχίας Μαλεβιζίου συνορεύει με τις επαρχίες  Καινούργιου και Μονοφατσίου . Η ευρύτερη περιοχή είναι χαρακτηρισμένη σαν περιοχή ιδιαιτέρου φυσικού κάλλους. Στα αξιοθέατα της περιοχής ανήκει η κορυφή Περδικοκορυφή, με θέα σε ολόκληρο το νομό Ηρακλείου.

Ενορία

Στο χωριό εδρεύει ο ιερός ναός του Αγίου Γεωργίου και είναι η μεγαλύτερη εκκλησία του χωριού όπου βρίσκετε στην μέση περίπου του χωριού. Χτίστηκε το 1961 πάνω στην παλαιότερη εκκλησία που υπήρχε εκεί. Στην ενορία του χωριού ανήκουν αρκετές μικρότερες εκκλησίες όπως του Αγίου Παντελεήμονος, του Αγίου Αντωνίου και της Αγίας Ειρήνης.

Αρχαιολογικό ενδιαφέρον

Στην Περιοχή του χωριού ανήκει ο αρχαιολογικός χώρος της Ριζηνίας, πάνω στον λόφο Πατέλλα, υπήρχε μια αρχαία πόλη η Ριζηνία. Ο λόφος κατοικήθηκε για πρώτη φορά στους υστερομινωικούς III χρόνους και δεν εγκαταλείφθηκε στην αρχαϊκή περίοδο, όπως συμβαίνει με όλες σχεδόν τις πόλεις που ιδρύθηκαν εκείνη την εποχή από Μινωίτες πρόσφυγες.
Στον λόφο Πατέλλα ανασκάφηκαν δύο αρχαϊκοί ναοί του 7ου αι. π.Χ. Ο παλαιότερος, που είναι και ο σημαντικότερος, μπορεί να θεωρηθεί παραλλαγή του ναού εν παραστάσι, αλλά πολλά στοιχεία του θυμίζουν τα μικρά ιερά της υστερομινωικής III περιόδου. 
Υπήρχε μόνο ένας τετράγωνος πεσσός ανάμεσα στις παραστάδες του προδρόμου και δύο ξύλινοι κίονες στη μέση του σηκού. Την πρόσοψη του ναού κοσμούσε ανάγλυφη ζωφόρος ιππέων, και το υπέρθυρο μία μικρή ζωφόρος ζώων και δύο καθιστά αγάλματα θεοτήτων. Τα γλυπτά αυτά είναι από τα πρώτα δείγματα της λεγόμενης δαιδαλικής πλαστικής.
Πιστεύεται ότι ο Πρινιάς ήταν επίσης καταφύγιο για τους Ετεοκρήτες, όπως και το Καρφί. Ένας ναός βρέθηκε στο ανατολικό μέρος του λόφου όπου ανακαλύφθηκαν ευρήματα, που παραπέμπουν στη λατρεία του φιδιού, όπως επίσης και μιας θεότητας με σηκωμένα όπλα.
Στη δυτική πλευρά του λόφου υπήρχε ένα κάστρο που χρονολογείται τον 4ο ή 5ο αιώνα π.Χ. κι ένα νεκροταφείο.
Οι ανασκαφές δεν είναι εκτεταμένες και γίνονται σταδιακά μόνο τους καλοκαιρινούς μήνες από το Ιταλικό πανεπιστήμιο της Catania.
Άρης Σερβετάλης

Βιογραφία

Μετά την αποφοίτησή του από το Λύκειο Κουκακίου ξεκίνησε να εργάζεται σε μια αποθήκη ηλεκτρικών ειδών. Με την προτροπή μιας φίλης του έδωσε τις εξετάσεις του Υπουργείου Πολιτισμού και γράφτηκε στη Δραματική Σχολή Φωτιάδη.

Εργογραφία

Αρχικά έλαβε μέρος σε θεατρικές παραστάσεις, όπως το «Ουπς» του Γιάννη Κακλέα. Στο ευρύ κοινό έγινε γνωστός με την συμμετοχή του στη δημοφιλή κωμική σειρά του Mega "Είσαι το ταίρι μου", υποδυόμενος έναν εκκεντρικό και ασυμβίβαστο νεαρό, το Λάζαρο. Ένα χρόνο μετά κράτησε έναν απαιτητικό ρόλο σε μια επίσης επιτυχημένη σειρά του ίδιου καναλιού, κοινωνική αυτή τη φορά, με τίτλο "Κλείσε τα μάτια". Πρωταγωνίστησε επίσης κατά την περίοδο 2006 - 2008 στη σειρά "Singles" (Κύκλοι: 2, 2 ½, 3), ενσαρκώνοντας το ρομαντικό και ευαίσθητο Φώτη. 
Στο θέατρο "Πρόζα" έλαβε μέρος στην παράσταση "Μια Ιστορία στο Ζωολογικό Κήπο" του συγγραφέα Έντουαρντ Άλμπι, καθώς και σε δύο παραστάσεις του Δημήτρη Παπαϊωάννου με τίτλους "2" και "ΜΗΔΕΙΑ".
Tο 2018 πρωταγωνίστησε στην ταινία The Waiter και κέρδισε το βραβείο Α' Ανδρικού ρόλου στα Βραβεία Ελληνικής Ακαδημίας Κινηματογράφου.
Εθνική Ιαπωνίας (καλαθοσφαίριση γυναικών)

Συμμετοχή σε διεθνείς διοργανώσεις

Η ομάδα της Ιαπωνίας αποτελεί ένα από τα ισχυρότερα αντιπροσωπευτικά συγκροτήματα στην Ασία και στον κόσμο. 
Μετρά τρεις συμμετοχές σε Θερινούς Ολυμπιακούς Αγώνες, χωρίς, ωστόσο, να έχει κερδίσει κάποιο μετάλλιο. Η σημαντικότερη επιτυχία της Ιαπωνίας σε παγκόσμιο επίπεδο έλαβε χώρα το 1975, οπότε και κατέλαβε τη δεύτερη θέση στο Παγκόσμιο Πρωτάθλημα Γυναικών που διοργανώθηκε στην Κολομβία.
Σε ό,τι αφορά το Πρωτάθλημα Ασίας της FIBA, η Ιαπωνία έχει συμμετάσχει σε όλες τις διοργανώσεις από την αρχή του θεσμού το 1965, με εξαίρεση μία περίσταση, το 1972. Σε όλες τις συμμετοχές της έχει τερματίσει εντός της κορυφαίας τετράδας, ενώ έχει τερματίσει και δύο φορές στην κορυφή της κατάταξης, στα Πρωταθλήματα των ετών 1970 και 2013. Αποτελεί δε και τη χώρα που έχει φιλοξενήσει για τις περισσότερες επαναλήψεις το θεσμό, έξι στον αριθμό. Η Ιαπωνία διαθέτει, παράλληλα, δικαίωμα συμμετοχής σε διοργανώσεις της EABA, θυγατρικής της FIBA Asia για την περιοχή της Ανατολικής Ασίας.
Επίσης, η Ιαπωνία διαθέτει δικαίωμα συμμετοχής στους Ασιατικούς Αγώνες και στους Αγώνες Ανατολικής Ασίας υπό τη σκέπη της Διεθνούς Ολυμπιακής Επιτροπής. Έχει αναδειχθεί δύο φορές Πρωταθλήτρια σε Ασιατικούς Αγώνες, κατά τα έτη 1974 και 1998.
Σαντούρι

Το σαντούρι είναι έγχορδο κρουστό επίπεδο μουσικό όργανο. Το όνομά του προέρχεται εκ της ελληνικής λέξεως ψαλτήριον μέσω της περσικής γλώσσας σαντούρ (βλ. και ψαλτήρι).
Πρόκειται για αρχαίο μουσικό όργανο που επινοήθηκε πιθανόν στη Περσία από την οποία και διαδόθηκε τόσο προς την Ινδία και την Κίνα, όσο και δυτικά στη Μέση Ανατολή και τη Βαλκανική. Κατασκευάζεται συνηθέστερα από ξύλο καρυδιάς. Έχει σχήμα τραπεζοειδές επί του οποίου φέρονται οριζοντίως και επάλληλα 72 μεταλλικές χορδές, ανά τρεις για κάθε φθόγγο, αποδίδοντας έτσι 24 νότες, με τις μεγαλύτερες σε μήκος χορδές στο κάτω μέρος και τις  μικρότερες στο άνω. Οι χορδές του οργάνου αυτού, "χορδίζονται" στο 1/4 με ειδικά "ωτία" που φέρονται συνηθέστερα επί της δεξιάς πλευράς του οργάνου και οι οποίες κρούονται με μικρά ραβδία, οι άκρες των οποίων φέρουν μεταλλικές κοιλόμορφες σφύρες (σαν κουταλάκια).
Το σαντούρι χρησιμοποιείται κυρίως στην παραδοσιακή μουσική της Ελλάδας και άλλων χωρών της Εγγύς Ανατολής.Υπήρξαν πολλοί σπουδαίοι σαντουριέριδες όπως ο Αριστείδης Μόσχος, ο οποίος και είχε δημιουργήσει σχετική σχολή διάδοσης ο Τασος Διακογιώργης, που είχε συμμετάσχει σε όλα τα σύγχρονα έργα σπουδαίων συνθετών όπως ο Μίκης Θεοδωράκης, ο Νίκος Καλαϊτζής ή Μπινταγιάλας γνήσιος εκφραστής της μικρασιάτικης μουσικής, ο Δημήτρης Κοφτερός ο οποίος έχει ασχοληθεί και με την συγγραφή βιβλίων όπως το (Δοκίμιο για το ελληνικό σαντούρι, Μυτιληνιό σαντούρι και μελίφθογγο ελληνικό σαντούρι πρακτική και εκμάθηση).
2889 Μπρνο

Φυσικά χαρακτηριστικά

Τα κυρίως φυσικά χαρακτηριστικά του Μπρνο είναι άγνωστα. Ο Μπρνο περιστρέφεται γύρω από τον εαυτό του μία φορά κάθε 7 ως 12 ώρες περίπου.
Βουφαβέντο

Λαϊκή παράδοση

Το κάστρο συνδέεται με την παράδοση της Ρήγαινας. Σύμφωνα με αυτήν το έχτισε μια όμορφη κυρά, η Ρήγαινα, η οποία όμως είχε κακή καρδιά και βασάνιζε τους εργάτες. Όταν τελείωσε η κατασκευή του, διέταξε τους στρατιώτες της να πετάξουν στο γκρεμό τους εργάτες για να μην αποκαλύψουν τα μυστικά του κάστρου, όπως κι έγινε. Η ίδια παράδοση επικρατεί και για τα άλλα δύο κάστρα του Πενταδάκτυλου, το κάστρο του Αγίου Ιλαρίωνα και το Κάστρο της Καντάρας.
Γερμανικό πρωτάθλημα ποδοσφαίρου ανδρών 1997-1998

Το πρωτάθλημα της περιόδου 1997-1998 ήταν το 35ο από την καθιέρωση της Μπουντεσλίγκα. Πρωταθλήτρια αναδείχθηκε η ΦΚ Καϊζερσλάουτερν, έπειτα από 7 χρόνια. Η Καϊζερσλάουτερν, με προπονητή τον Ότο Ρεχάγκελ, έγινε η πρώτη ομάδα στην ιστορία του γερμανικού ποδοσφαίρου που κατάφερε μέσα σε δύο διαδοχικές περιόδους να κατακτήσει το πρωτάθλημα τόσο της δεύτερης, όσο και της πρώτης κατηγορίας. Πρώτος σκόρερ αναδείχθηκε ο Ούλφ Κίρστεν της Μπάγερ Λεβερκούζεν, με 22 γκολ.
Εύδης Α΄ της Βουργουνδίας

H συνάντηση με τον Άγιο Άνσελμο

Ένα ενδιαφέρον περιστατικό γύρω από τον Εύδη περιγράφει ο Ίντμερ, βιογράφος του Άνσελμου του Καντέρμπερι. Ο Άγιος Άνσελμος στον δρόμο για την Ρώμη πέρασε μέσα από την περιοχή του Εύδη (1097). Ο Εύδης καραδοκούσε την συνοδεία του Άνσελμου προκειμένου να τον ληστέψει, πλησίασε την πομπή που τον μετέφερε και ρώτησε ποιος είναι ο αρχιεπίσκοπος. Τότε ο Άγιος Άνσελμος που τον αναγνώρισε του είπε «άρχοντα μου επέτρεψε μου να σε αγκαλιάσω». Ο έκπληκτος δούκας αμέσως αγκάλιασε τον επίσκοπο, από τότε έγινε ο ταπεινότερος υπηρέτης του.
O Εύδης συμμετείχε στην αποτυχημένη πολιορκία της Τουντέλα (1087)  και στην Σταυροφορία του 1101.
Τομάζο Μπέρνι

Βιογραφικό

Γεννήθηκε στις 6 Μαρτίου του 1983 στη Φλωρεντία και ξεκίνησε τη σταδιοδρομία του απο τις ακαδημίες της Ίντερ.Από το 2001 ως το 2003 ανήκε στην αγγλική Γουίμπλετον χωρίς όμως να καταφέρει να αγωνιστεί σε αγώνα πρταθλήματος και το 2003 αποκτήθηκε απο την Τερνάνα.Στην ομάδα της Σέριε Β παρέμεινε μέχρι το 2006 όταν και αποκτήθηκε απο την Λάτσιο,αρχικά με τη μορφή δανεισμού. Τον Ιανουάριο του 2007 η Λάτσιο απέκτησε τα πλήρη δικαιώματα του ποδοσφαιριστή.
Δημοτικό Γήπεδο Σερρών

Ιστορία

Το γήπεδο χτίστηκε το 1926 και έγιναν 3 σημαντικές ανακαινίσεις το 1976 με την κατασκευή 2 εξεδρών, το 2005 με την τοποθέτηση προβολέων και πλαστικών καθισμάτων σε όλο το γήπεδο και το 2008 με την κατασκευή ενός σκέπαστρου στη δυτική εξέδρα. Η χωρητικότητα-ρεκόρ του γηπέδου έγινε στις 25 Ιουνίου 1972 είναι 14.200 άτομα να παρακολουθούν του αγώνα: Πανσερραϊκός-Λάρισα.
Σήμερα το γήπεδο έχει χωρητικότητα 9.500 ατόμων.
Βερεγγάρια του Λεόν

Βιογραφία

Ήταν η τέταρτη κόρη (2η από τον 2ο γάμο) του Αλφόνσου θ΄ του Λεόν & της Γαλικίας και της 2ης συζύγου του Βερεγγάριας των Ιβρέα, κόρης του Αλφόνσου Η΄ της Καστίλης.
Αρτούρο Βιδάλ

Σε συλλόγους

Η επαγγελματική του καριέρα ξεκίνησε το 2005 από την Κόλο-Κόλο, με την οποία κέρδισε δύο πρωταθλήματα Χιλής. Το 2007 πήρε μεταγραφή για την Μπάγερ Λεβερκούζεν, στην οποία έμεινε για τέσσερα χρόνια. Το 2011 υπέγραψε στη Γιουβέντους και κατέκτησε τέσσερα πρωταθλήματα, ένα Κύπελλο και δύο Σούπερ Καπ Ιταλίας. Το καλοκαίρι του 2015 υπέγραψε στη Μπάγερν Μονάχου, με την οποία κατέκτησε δύο πρωταθλήματα, δύο Σούπερ Καπ Γερμανίας και ένα Κύπελλο. Τον Αύγουστο του 2018 υπέγραψε στην Μπαρτσελόνα του Ερνέστο Βαλβέρδε.

Στην εθνική ομάδα

Από το 2007 παίζει στην Εθνική Χιλής. Ήταν στο ρόστερ της ομάδας στα Μουντιάλ του 2010 και του 2014. Επίσης, συμμετείχε στο Κόπα Αμέρικα του 2011 και του 2015, όταν και η Χιλή κατέκτησε το πρώτο της τρόπαιο. Επιπλέον, αγωνίστηκε στο Κόπα Αμέρικα Σεντενάριο το 2016 και κατέκτησε ξανά το τρόπαιο. Το 2017 έπαιξε στο Κύπελλο Συνομοσπονδιών και έφτασε μέχρι τον τελικό.
ΦΚ Χρόνινγκεν

Τίτλοι

Κύπελλο Ολλανδίας (1): 2014-15
Β' Ολλανδίας (2): 1959-60, 1979-80
Νεφρίτης

Ο Νεφρίτης (αγγλικά: Nephrite) είναι ορυκτό του ασβεστίου του μαγνησίου και του Πυριτίου, παραλλαγή του ακτινολίθου της ομάδας των αμφιβόλων. Ο χημικός τύπος είναι Ca₂(Mg, Fe)₅Si₈O₂₂(OH)₂. Μαζί με τον ιαδεΐτη, της ομάδας των πυροξένων αποκαλούνται «Ίασπις» (jade).

Γενικά

Ο νεφρίτης παρουσιάζεται στα συσσωματώματα ακτινολίθου σε μικροκρυσταλλοφυή μορφή, ή πιληματώδη (εξογκώσεις σε μορφή πίλων - καπέλων), ή τελείως στιφρά (συμπαγή) με σχιστοφυή ιστό, έχει χρώμα κυρίως σκούρο πράσινο (μερικές φορές κίτρινο-καφέ ή λευκό), ενώ ο ιαδεΐτης, που είναι πιο σπάνιος, απαντάται ομοίως με περισσότερους χρωματικούς κόκκους.

Οι νεφρίτες γενικά απαντώνται σε πετρώματα με σερπεντίνη ή σε κροκάλες και λατύπες, παρουσιάζουν σκληρότητα 5,5 - 6,5 και ειδικό βάρος 2,9 - 3,1, είναι διαφώτιστοι στα άκρα παρουσιάζοντας θαμπή σελαγίζουσα (καταυγάζουσα) λάμψη. Εκ του γεγονότος αυτού χρησιμοποιούνται κυρίως ως διακοσμητικές πέτρες σε όπλα - ξίφη, γλυπτά, είδη χειροτεχνίας, και ως ημιπολύτιμοι λίθοι.

Αρχαιότητα

Από την αρχαιολογική έρευνα οι νεφρίτες φέρονται να ήταν γνωστοί από την αρχαιότητα και μάλιστα στην Ευρώπη από τη νεολιθική εποχή, αλλά και σε χώρες της Ασίας (Κίνα), της ΝΑ. Ασίας, σε νήσους του Ειρηνικού, όπως επίσης γνωστή ήταν και η χρήση τους, παραμένει όμως άγνωστο πως τους ονόμαζαν.  Το σύγχρονο όνομά τους προέρχεται από την αρχαία ελληνική ως «νεφρός λίθος» που πιθανολογείται ότι δόθηκε είτε από το χρώμα που παρουσιάζουν οι «πέτρες στα νεφρά», ή ως θεραπευτική χρήση κατά των παραπάνω. Από την ελληνική οι Ρωμαίοι τον ονόμασαν «Lapis nephriticus». Στη συνέχεια έλαβε διάφορες παρεμφερείς ονομασίες.
Μήκων η υπνοφόρος

Περιγραφή

Η μήκων η υπνοφόρος είναι ένα ετήσιο ανθοφόρο φυτό που φτάνει σε ύψος το ένα μέτρο. Ο μίσχος και τα φύλλα καλύπτονται από λεπτά τριχίδια. Τα φύλλα της είναι λοβωτά και τα άνθη της έχουν διάμετρο 120 χιλιοστά. Τα άνθη της έχουν 4 πέταλα λευκού, κόκκινου ή μωβ χρώματος με μαύρα στίγματα στη βάση τους. Ο καρπός της είναι μία στρογγυλή, ακτινωτή κάψουλα. Όλα τα μέρη του φυτού βγάζουν ένα λευκό κόμμι όταν τραυματιστούν.

Ποικιλίες

Η μήκων η υπνοφόρος έχει πολλά υποείδη και ποικιλίες. Τα χρώματα των ανθών της ποικίλουν ευρέως, καθώς και άλλα χαρακτηριστικά όπως το σχήμα και ο αριθμός των πετάλων, ο αριθμός των ανθών και το καρπών που παράγει, το χρώμα των σπόρων και η περιεκτικότητα σε μορφίνη. 
Μερικές ποικιλίες όπως η ''Norman και η Przemko έχουν χαμηλή περιεκτικότητα σε μορφίνη (λιγότερο από 1%) και υψηλότερες συγκεντρώσεις σε άλλα αλκαλοειδή. Ωστόσο οι περισσότερες ποικιλίες ,πολλές από τις οποίες καλλιεργούνται για καλλωπιστικούς σκοπούς και για την παραγωγή παπαρουνόσπορων έχουν περιεκτικότητα σε μορφίνη κατά μέσω όρο 10%.

Οπιούχα

Αυτή η παπαρούνα είναι η κύρια φυσική πηγή των οπιούχων ουσιών. Τα οπιούχα εξάγονται από το όπιο, τον αποξηραμένο δηλαδή γαλακτώδη χυμό του φυτού, και μαζεύεται σχίζοντας την κάψουλα που περιέχει τους σπόρους του. Εκτός από την μορφίνη και άλλα αλκαλοειδή εξάγονται από το φυτό όπως η κωδεΐνη, η θηβαΐνη και η οριπαβίνη.
Θύελλα Δρομολαξιάς

Ιστορία

Η ποδοσφαιρική ομάδα του σωματείου συμμετείχε στις διοργανώσεις της Επαρχιακής Ποδοσφαιρικής Ένωσης Λάρνακας (ΕΠΕΛ), της οποίας υπήρξε ιδρυτικό μέλος. Το 2006 κατέκτησε το Κύπελλο Κυπελλούχων ΣΤΟΚ. Ακολούθως, συμμετείχε στο πρωτάθλημα ένταξης ΣΤΟΚ, μέσα από το οποίο εξασφάλισε τη συμμετοχή της στο πρωτάθλημα Δ΄ κατηγορία ποδοσφαίρου ανδρών Κύπρου 2006-07. Μετά την 10η αγωνιστική αποχώρησε λόγω οικονομικών προβλημάτων.
Το σωματείο δημιούργησε και ομάδα ποδοσφαίρου σάλας η οποία συμμετείχε στο Πρωτάθλημα Ποδοσφαίρου Σάλας Γ΄ κατηγορίας 2012-13 τερματίζοντας στην 7η θέση.
Σαμ Χάρρις

Βιογραφικά στοιχεία

Ο Χάρρις γεννήθηκε στις 9 Απριλίου 1967, στο Λος Αντζελες. Ο πατέρας ήταν ηθοποιός και η μητέρα του τηλεοπτική παραγωγός. Ο πατέρας του προερχόταν από οικογένεια που συνδεόταν με το χριστιανικό κίνημα των Quaker και η μητέρα είναι κοσμική Εβραία. Μεγάλωσε με την μητέρα του, αφού οι γονείς του χώρισαν όταν ο Χάρρις ήταν δυο ετών. Ο Χάρρις δήλωσε πως η ανατροφή του ήταν εντελώς κοσμική, αν και σπάνια συζητούσαν θρησκευτικά θέματα. Καθώς ήταν φοιτητής στο Στάνφορντ, ο Χάρις έκανε πείραμα με το ψυχεδελικό φάρμακο MDMA (ναρκωτικό έκσταση) όπου κατέγραψε τα συμπεράσματα και μίλησε για την εμπειρία του.
Η εμπειρία τον οδήγησε να αναζητήσει πνευματικές εμπειρίες χωρίς την χρήση φαρμάκων Εγκατέλειψε το Στάνφορντ και πήγε στην Ινδία και Νεπάλ, όπου μελέτησε τον διαλογισμό με βουδιστές και Ινδουιστές θρησκευτικούς δασκάλους. Έντεκα χρόνια αργότερα, το 1997, επέστρεψε στο Στάνφορντ για να ολοκληρώσει το πτυχίο του στην φιλοφοσία.  Ξεκινησε το πρώτο του βιβλίο αμέσως μετά τις επιθέσεις της 11ης Σεπτεμβρίου στην Νεα Υόρκη
Στο πανεπιστήμιο της Καλιφόρνια, απέκτησε  διδακτορικο στην γνωστική νευροεπιστημη το 2009 Χρησιμοποίησε λειτουργική μαγνητική τομογραφία για να εξετάσει την σχέση της πίστης, μη πίστης και αβεβαιότητας με τον εγκέφαλο.

Κριτική Αβρααμικών Θρησκειών

O Χάρρις ισχυρίζεται πως κάθε θρησκεία περιέχει κακές ιδέες, αποκαλώντας τις μια ως μια από την μεγαλύτερη σπατάλη ευφυϊας που επινοήθηκε. Συγκρίνει τις σύχρονες θρησκείες με αρχαιότερες, όπως το δωδεκάθεο των αρχαίων ελλήνων, το οποίο κάποτε θεωρείτο ως γεγονός, αλλά έχει εξαφανιστεί σήμερα.
Διαφωνεί με την χρήση της λέξης άθεος, καθώς, όπως δήλωσε σε μια συνέντευξη του "δεν έχουμε ειδική λέξη για κάποιον που δεν πιστεύει στον Δία, αρα μπορούμε να πόυμε πως όλοι είναι άθεοι όσο αφορά τον Δία. Και δεν έχουμε λέξη που να περιγράφει ότι δεν πιστεύει κανείς στην αστρολογία" 
Ο Χάρρις υπερασπίζεται μια ήπια, μη καταναγκαστική, διορθωτική μορφή έλλειψης ανεκτικότητας, διαχωρίζοντας την από ιστορικές θρησκευτικές διώξεις. Υπερασπίζεται μια διαλεκτική έλλειψη ανεκτικότητας κατά την οποία, οι προσωπικές πεποιθήσεις αναμετρούνται με τις αποδείξεις και όπου η διανοητική ειλικρίνεια απαιτείται για τόσο για θρησκευτικές όσο και για μη θρησκευτικές θέσεις. equally in religious views and non-religious views. Επίσης, πιστεύει πως πρέπει να αρθούν οι απαγορεύσεις που εμποδίζουν την κριτική σε θρησκευτικές ιδέες, υπό τον μανδία της ανεκτικότητας.
Μπρίτσισλαβ του Πολότσκ

Βιογραφία

Ήταν γιος του Ιζιασλάβ πρίγκιπα του Πολότσκ. Το όνομά του ίσως φτιάχτηκε από το Βρατισλάβ ή το Βρόκλαβ. Γεννήθηκε στο Πολότσκ.
Διαδέχθηκε τον πατέρα του το 1001 (ή τον αδελφό του Βσεσλάβ το 1003, που απεβίωσε μικρός), ενώ ήταν ακόμη ανήλικος. Όπως και ο πατέρας του, προσπάθησε να ανεξαρτητοποιηθεί από το Κίεβο. Αυτό έγινε αναπόφευκτο: σύμφωνα με το βαθμιδωτό σύστημα διαδοχής, πρίγκιπας του Κιέβου γινόταν ο επόμενος αδελφός (και όχι ο μεγαλύτερος γιος), με τον όρο ότι ο πατέρας του είχε γίνει ηγεμόνας του Κιέβου. Αλλά ο πατέρας του είχε αποβιώσει 23 ετών και δεν είχε προλάβει να γίνει πρίγκιπας του Κιέβου, έτσι οι απόγονοί του εθεωρούντο izgoi (εξαιρετέοι της διαδοχής). 
Το 1015 κληρονόμησε από τον πάππο του Βλαδίμηρο Α΄ την πόλη Λουτσκ.
Το 1020 λεηλάτησε το Νόβγκοροντ, όμως στην επιστροφή αντιμετώπισε ένα στρατό του θείου του Γιαροσλάβ Α΄ πρίγκιπα του Κιέβου. Στη μάχη του ποταμού Σούντομα ηττήθηκε και διέφυγε, αφήνοντας πίσω του τους αιχμαλώτους από το Νόβγκοροντ και τη λεία του. Ο Γιαροσλάβ Α΄ τον κυνήγησε και τον ανάγκασε να υπογράψει συμφωνία ειρήνης το 1021, ενώ του απέδωσε μόνο τις πόλεις Ουσβιάτ και Βιτέμπσκ. Παρά τη συμφωνία, οι εχθρότητες μεταξύ των δύο συνεχίστηκαν για έτη. Τελικά ο Μπρίτσισλαβ επέκτεινε την επικράτειά του και ίδρυσε την πόλη Μπράσλαβ.
Απεβίωσε το 1044 στο Πολότσκ.
Ο Σημαδεμένος (ταινία)

Πλοκή

Μασσαλία 1934. Ο Ξαβιέ Σαρατόφ (Μισέλ Κονσταντίν) βρίσκεται στη φυλακή για μια δολοφονία που του απέδωσε ο Ζανό Βιλανόβα (Αλντο Μπάφι Λαντί), αφεντικό του υποκόσμου της Μασσαλίας, τοποθετώντας ένα πτώμα στο αυτοκίνητό του. 
Η αδελφή του, Τζόρτζια (Κλαούντια Καρντινάλε) και ο φίλος του Ρομπέρτ Μποργκό (Ζαν Πολ Μπελμοντό), γνωστός με το παρατσούκλι "ο Σημαδεμένος" επειδή φέρνει κακή τύχη στους εχθρούς του, προσπαθούν να  αποδείξουν την αθωότητά του. Ο Ξαβιέ καταδικάζεται σε είκοσι χρόνια φυλάκισης.
Ο Ρομπέρτο ​​
εξαλείφει πολλούς μπράβους του Βιλανόβα και καταλήγει να σκοτώσει τον ίδιο τον Νονό.
Αναλαμβάνει τις δραστηριότητές του, όπως είναι τα τυχερά παιχνίδια, τα νυχτερινά κέντρα και ένα σπίτι ανοχής, το οποίο διαχειρίζεται η Τζόρτζια.
Μετά από μια ανταλλαγή πυροβολισμών με κάποιους μαύρους κακοποιούς όπου ο Ρομπέρτο  τραυματίζεται, θα συλληφθεί από την αστυνομία και καταλήγει στη φυλακή με τον Ξαβιέ.
Εκεί θα αρχίσει να προετοιμάζει την απόδραση του με σκοπό να γυρίσει πίσω στην Μασσαλία και να πάρει εκδίκηση.
Σταθάς Αιτωλοακαρνανίας

Ονομασία

Παλαιότερα το χωριό έφερε την ονομασία Δούνιστα ή Ντούνιστα μέχρι το 1928, οπότε συστάθηκε η Κοινότητα Σταθά.